Pa establir o reparto d'o donativo se presentoron dos propuestas, a d'as universidatz reyals d'una man, y la d'os atros tres estamentos d'una atra. A decisión reyal pa la distribución d'o pago d'as 60.000 libras entre os distintos brazos fue discutida por o brazo reyal, por abusiva. Asinas, o reyalenco, incluyindo Alcanyiz y Mont Albán, pagaría 28.000 libras; o brazo eclesiastico, 17.000; os nobles, 12.000; y os caballers, 3.000. Amás, o pago que correspondeba a las zonas ocupadas por os castellans, l'habría de pagar o brazo a qui perteneixeba o territorio. A propuesta aragonesa no establiba a forma de recaptación, pero tocant a la chestión d'os diners, estió pareixida a la establida en Catalunya, con cullidors residents en Zaragoza que recaptarían y administrarían os diners, 6 deputaus encargaus d'alcordar y pagar l'exercito, y uns contadors que controlarían a cuentas d'os primers, con total autonomía en a chestión y a distribución d'os diners.